ቢርጊዳ ማርያም

ብርጊዳ በር ጉዳዕ ማርያም

ብርጊዳ ማለት እንደዚሁ በ1314 ዓ.ም የተመሠረተች ገዳም ናት ብርጊዳ የሚለው ትርጉም በር ጉዳዕ፣ በር አንኳኳ ማለት ነው፡፡ አቡነ ቶማስ ብርጊዳ ላይ ዘግተው ሳለ መነኮሳት ሊጠይቋቸው ሲመጡ አንድ መነኩሴ ዘው ብሎ ከዘጉበት ሊገባ ሲል አንድ ረድአቸው የሚሆን አባ ዝግ በል መጀመሪያ በር ጉዳዕ አንኳኳ ብሎታል በዚህ በር ጉዳዕ ተባለ፡፡ገድለ ቶማስ፣ የገዳሙ ታሪክ፣ የማንዳባ እና አካባቢው ታሪክ በአባ ገብረስላሴ

ሐመረ ኖህ መዳልወ አልባብም ትባላለች እስከ አሁንም የብሩ ማህተም መዳልወ አልባብ ብርጊዳ ማርያም ይላል፡፡ አቡነ ቶማስ የተከሉዋቸውን አድባራት እና 44ቱ ገዳማትን በትጋት የጣናን ባሕር በእግራቸው እየጠቀጠቁ በአንድ ፅንኃህ ያጥኑ ነበር፡፡ መነሻቸውን ብርጊዳ /በር ጉዳዕ/ አድርገው ሌሊት መጀመርያ ብርጊዳን ያጥናሉ ቀጥሎ አንጋራን ቀጥሎ ገሊላን በመጨረሻም ማን እንደአባ ከንጋቱ 11:00 ሰዓት ሲሆን ደርሰው ምዕራገ ጸሎት ያደርጋሉ አንብሮ ዕድ ይጸልያሉ፡፡ “ቶማስ ጻድቅ ዘዝየ ወዘካሃ፤ አፍቀርከ አባ ቁርባነ ወንጌል ንጹሐ፤ አድባረ ፍቅር አርባዕቱ ሠርከ ወነግም፡፡ ትርጉም ቶማስ ሆይ በዚህ ዓለም በወዲያኛውም ዓለም እውነተኛ ነህ ስለዚህ በአራቱ ገዳማት ጧት ማታ ንጹሕ የሆን የወንጌልን ቁርባን ታሣርግ ዘንድ ወደድክ ይላል፡፡ ስለዚህ ማዕጠንት የብርጊዳ ነው፡፡ እስከ አሁንም ድረስ የአራቱ ገዳማት መምህራን ሲገናኙ ሰዓታት ሲቆሙ ማዕጠንት የብርጊዳ ምስባክ የአንጋራ ወንጌል የገሊላ አቡነ ዘበሰማያት የማን እንደ አባ ነው፡፡ገድለ ዘካርያስ ዘገሊላ፣ ገድለ ቶማስ፣ እና የገዳሙ ታሪክ

አቡነ ቶማስ ዘብርጊዳ ምንኩስናን የተቀበሉት ከአቡነ ተክለሃይማኖት እጅ ሲሆን በልውሃ ከምትባል ቦታ ላይ 3ቱ ቅዱሳን (አቡነ ዘካርያስ ዘገሊላ፣ አቡነ እንድርያስ ዘዋሻ እንድርያስ እና አቡነ ያሳይ ዘማን እንደ አባ) ጋር አብሮ የመጣው ረድእ ቶማስ ከመስራቹ አባት ይለያል። አንዳንድ ሰዎች ረድእ ቶማስ እና አቡነ ቶማስ ዋናው የብርጊዳ መስራች ልዩነት የላቸውም ቢሉም በታሪክ መዛግብት ውስጥ አንድ ሰው እንዳልሆኑ ማየት ይቻላል።የገዳሙ ታሪክ